Streda, 27. október 2021
Slnečno 10,1 °C
Mimoriadne správy
- Le Penová na stretnutí s Orbánom vyzvala na väčšiu spoluprácu medzi nacionalistickými stranami
- Jaroslav Naď si vo Washingtone uctil pamiatku Michala Stranka, vyzdvihol spoluprácu Slovenska a USA
- Dedič Samsungu nelegálne užíval sedatíva, súd mu udelil pokutu
- Kaczynski chce radikálne posilniť poľskú armádu, obáva sa "imperiálnych ambícií Ruska"
- Ruský torpédoborec odvrátil útok pirátov v západnej Afrike, pokúsili sa uniesť nákladnú loď
Terasy kaviarní a reštaurácii v Grécku dostali zelenú, posunul sa aj zákaz nočného vychádzania
Webnoviny 3. máj 2021 135
3.5.2021 (Webnoviny.sk) - V Grécku po takmer šiestich mesiacoch v pondelok opäť otvorili exteriérové priestory kaviarní a reštaurácií. Od začiatku novembra, keď v krajine zaviedli lockdown, mohli grécke kaviarne, reštaurácie a bary predávať jedlá a nápoje iba na odnos so sebou alebo mohli robiť donáškovú službu.
Zákaz nočného vychádzania v Grécku od pondelka už neplatí od 21:00, ale od 23:00. Pohostinské zariadenia musia zatvárať 15 minút pred začiatkom zákazu vychádzania.
Program vakcinácie v Grécku sa zrýchľuje a objednávať na očkovanie sa už môžu všetci obyvatelia vo veku aspoň 30 rokov. Doteraz v krajine podali viac ako tri milióny dávok vakcín.
Prvú dávku očkovacej látky dostali viac ako dva milióny ľudí a úplne zaočkovaných je viac ako 944-tisíc Grékov. Od stredy začnú v krajine používať aj vakcínu spoločnosti Johnson & Johnson, ktorá sa aplikuje len v jednej dávke.
Grécko, ktoré má približne 11 miliónov obyvateľov, od začiatku pandémie zaznamenalo takmer 10 500 úmrtí na ochorenie COVID-19 a 346 500 potvrdených prípadov infekcie.
Viac k témam: Koronavírus, očkovanie, Pandémia, pandemické opatrenia
Zdroj: Webnoviny.sk - Terasy kaviarní a reštaurácii v Grécku dostali zelenú, posunul sa aj zákaz nočného vychádzania © SITA Všetky práva vyhradené.
Populárne články
Zajtra štartuje Finweek Bratislava Conference: Technologické trendy diktujú pravidlá fintechovej a bankovej "hry", preto sa pripravte na poriadny finančný výbuch! Pondelok, 13:47
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.